24/12/2009 | Administración LocalMunicipal
Arzúa
Bases para a provisión como funcionario de carreira dunha praza de conserxe-conductor e axente recadador

ANUNCIO Aprobadas pola Xunta de Goberno Local, na sesión do día 12 de novembro de 2009, as bases que rexirán para a provisión como funcionario de carreira dunha praza de conxerse-condutor e axente recadador. Co obxecto de dar cumplimento a dito acordo, procédese agora a publicar ditas bases; cuxo contido íntegro é o seguinte: Ao abeiro da Oferta de Emprego Público publicada no D. O. G. n° 232 o día 28 de novembro do 2008, elabóranse as bases para a convocatoria dunha praza de funcionario de carreira, que ten asignado o nivel 14 de complemento de destino, pertencente ao Grupo E, dentro da Escala de Administración Especial; Subescala: Servizos especiais, clase: Persoal de oficios, baixo a denominacion de Conserxe-Conductor e Axente Recadador. Funcións: as propias de conserxería, despacho de correspondencia, atención ao público; función de chófer para o traslado de documentación, viaxes oficiais, traslado de utillaxe e equipamento con vehículos do parque móvil municipal, e outras de naturaza análoga; asi como funcións de recadacion de tributos por ingreso directo (taxas pola instalación de postos e barracas e outras semellantes). As retribucións distribuiranse en: as retribucións básicas correspondentes ao seu grupo de clasificación profesional e retribucións complementarias. A xornada de traballo será de 37,5 horas semanais de luns a venres, sen perxuizo de que se extenda a sábados, domingos ou festivos cando o exercicio das súas funcións o requeira, en cuxo caso devengaranse gratificacións por servizos extraordinarios celebrados fóra da xornada normal de traballo. As probas selectivas realizaranse polo sistema concurso-oposición. Terceira.- Condicions dos aspirantes. a) Ter nacionalidade española ou ser nacional doutros Estados conforme aos artigos 56 e 57 do Estatuto Básico do Empregado Público b) Ter cumpridos 16 anos de idade. c) Non padecer enfermidade ou eiva física ou psíquica que impida ou sexa incompatible co desempeño das tarefas correspondentes á praza á que se opte. d) Non ter sido separado, mediante expediente disciplinario, do servicio de calquera das administracions públicas, nin atoparse inhabilitado para o exercicio de funcións públicas, así como non estar incurso en calquera incompatibilidade das previstas na Lexislacion vixente. e) Estar en posesión do permiso de conducir da clase C. Os anteriores requisitos deberanse cumprir con referencia ao último día de prazo de presentación das solicitudes, e será nulo o nomeamento coma funcionario de carreira dun aspirante que estea incurso en causas de incapacidade conforme á normativa vixente. As persoas con discapacidade igual ou superior ao 33% deberán facela constar na correspondente instancia, sinalando se precisan adaptación das probas. A discapacidade acreditarase mediante a presentación da certificación correspondente expedida polo órgano competente. As solicitudes, dirixidas ao Sr. Alcalde Presidente da Corporación, expresarán que reúnen tódolos requisitos esixidos na base anterior, e presentaranse no Rexistro Xeral do Concello. As solicitudes poderán remitirse tamén na forma determinada no artigo 38.4 da Lei 30/92, de 26 de novembro. Os aspirantes presentarán inexcusablemente xunto coa instancia unha relación dos méritos alegados que sexan puntuables, e os documentos acreditativos ou fotocopias compulsadas ou cotexadas dos méritos alegados. Ás solicitudes acompañarase unha copia do Documento Nacional de Identidade. Finalizado o prazo de presentación de solicitudes, o Sr. Alcalde, no prazo máximo dun mes, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de anuncios do Concello e publicarase no BOP, relacionándose os/as aspirantes excluidos coa indicación da causa de exclusión. Nesta resolución incluirase o lugar, a data e a hora do comezo da fase de concurso do proceso selectivo, de modo que o exercicio non se celebre antes de quince días contados dende a publicación. Os aspirantes excluídos disporán dun prazo de dez días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que se publicara na mesma forma. Contra a resolución na que se declare a exclusión definitiva do aspirante, poderá interporse potestativamente recurso de reposición, no prazo dun mes, ante o órgano que dictou o acto, ou directamente recurso contencioso-administrativo no prazo de dous meses, ante a Xurisdiccion Contenciosa-Administrativa, contados a partir do día seguinte ao da publicacion no BOP. As solicitudes, que deberán presentarse na forma prevista no ANEXO II, para tomar parte nas probas selectivas, deberán ser remitidas ao Sr. Alcalde, e presentaranse no Rexistro Xeral do Concello, ou na forma prevista no art.38.4 da lei 30/1992, de 26 de novembro, no prazo de vinte dias naturais contados a partir do seguinte ao da publicación do anuncio da convocatoria no Boletín Oficial do Estado. Previamente publicaranse as bases íntegras no BOP da provincia de A Coruña e un anuncio extractado da convocatoria no Diario Oficial de Galicia indicando o número e data do BOP no que se publicaron integramente as bases. Nas solicitudes deberá facerse constar expresamente que o aspirante ten todos e cada un dos requisitos esixidos na convocatoria referidos á data de finalización do prazo da sua presentación. Os aspirantes que padezan algun tipo de limitación ou minusvalía que implique a adaptación das probas selectivas, deberán facelo constar na solicitude acredintándoo co certificado de minusvalía expedido pola administración competente, en virtude do disposto no artigo 59 da Lei 7/2007, de 12 de abril. Estará integrado polos seguintes membros: Presidente: Titular: Dª Olga Castro Fernández, interventora do Concello de Arzúa Suplente: D. Félix Manuel Carrasco Del Pozo, interventor do Concello de Oroso. Vogais: Titular: Dª. María Cruz Andrade García, Secretaria do Concello de Melide Suplente: D. Javier Anido Vázquez, técnico de xestión económica do Concello de Melide. Titular: D. José Manuel Vázquez García, técnico de xestión económica do Concello de Arzúa Suplente: Luisa Cacharrón Souto, administrativa de Administración Xeral do Concello de Boimorto. Titular: D. Manuel Vázquez Seijas, conserxe da Casa da Cultura e auxiliar administrativo do Concello de Arzúa. Suplente: Dª Armanda Vázquez García, técnico de xestión económica do Concello de Boimorto. Secretario (que actuará con voz e sen voto): Titular: D. Juan Colmenares López-Soldado, secretario do Concello de Arzúa. Suplente: D. Rebeca Vázquez Vázquez, secretaria do Concello de Boimorto. De conformidade co artigo 4 do Real Decreto 896/1991, de 7 de xuño, todos os membros do Tribunal deberán contar con titulación ou especialización igual ou superior á esixida para o acceso á praza que se convoca; e a sua composición farase pública dacordo co establecido no apartado anterior. Os membros do tribunal deberán absterse de intervir, notificándoo á autoridade convocante, cando neles concorran circunstancias das previstas no artigo 28 da Lei 30/1992, de Réxime Xurídico das Administracións Públicas e do procedemento administrativo común. Os aspirantes poderán recusar os membros do tribunal cando se dean calquera das citadas circunstancias. Os tribunais non se poderán constituir nin actuar sen a asistencia de máis da metade dos seus membros, titulares ou suplentes indistintamente, debendo estar presente en todo caso, o Alcalde e o Secretario ou quen legalmente as sustitúa. O tribunal poderá dispo-la incorporación aos seus traballos de asesores especialistas, con voz a sen voto, para as probas en que así o estimen necesario ou convinte. Os citados asesores limitaranse a prestar a súa colaboración nas súas especialidades técnicas. Os membros concorrentes as sesións do Tribunal e para os efectos de percepción de asistencias clasificaranse consonte ao disposto no artigo 33 do Real Decreto 462/2002 sobre indemnizacións par razón de servicio. O tribunal na súa actuación axustarase ao establecido nas presentes bases; no non disposto, seralle de aplicacion a normativa prevista para a formación da vontade dos órganos colexiados, tanto na lei 30/1992 do 26 de novembro como na demais normativa de aplicacion. Sétima.- Comezo e desenvolvemento do concurso- oposición. FASE DE CONCURSO: Para a cualificación desta fase reunirase o Tribunal cualificador unha vez publicada a lista de admitidos e excluídos, na forma prevista na base 4. Neta fase, que non terá carácter eliminatorio, só se valorarán os méritos que quedasen debidamente acreditados, en todos os seus extremos, dentro do prazo de presentación de instancias. Nela varolaranse: 1) Experiencia profesional, na seguinte maneira: a) Servizos prestados na Administración Local, en postos de igual categoría profesional: 0,10 puntos por cada mes completo e continuado de servizos prestados, ata un máximo de 2,5 puntos. b) Por servizos prestados en calquera outra administración pública en postos de igual natureza, 0,025 puntos por cada mes completo e continuado de servizos prestados, ata un máximo de 0,50 puntos. Os extremos anteriores acreditaranse mediante certificación expedida pola Administración na que se prestaron, que será aportada polos aspirantes xunto coa solicitude de participación no proceso de selección, e valoraranse con referencia a data en que remate o prazo de presentación de instancias. A puntuación máxima polo conxunto dos dous anteriores apartados non poderá exceder de 3 puntos.2) Coñecemento da lingua galega: a) Por ter realizado o curso de perfeccionamento da lingua galega: 0,25 puntos b) Por ter realizado o curso de linguaxe administrativo de grao medio: 1 punto. Este mérito acreditarase co certificado expedido ou homologado pola Xunta de Galicia. No caso de posuir o título dos dous cursos só se puntuará o de máis alto nivel. A puntuación máxima da fase de concurso será de 4 puntos. A oposición constará de tres exercicios, un exercicio de carácter teórico, unha proba práctica e unha proba de coñecemento de galego. Rematada a valoración de méritos o Tribunal publicará os resultados obtidos, así como o día e hora do comenzo do primeiro exercicio da fase de oposicion. Os aspirantes convocaranse para o exercicio en chamamento único, sendo excluídos da oposición os que non comparezan, salvo nos casos debidamente xustificados e apreciados discrecionalmente polo tribunal. Os aspirantes deberán acredita-la súa personalidade coa exhibición do documento nacional de identidade DNI. O primeiro exercicio de carácter teórico consistirá en responder por escrito a un cuestionario de 28 preguntas, durante corenta minutos, relativas ao contido do programa que se acompaña como anexo I a estas bases, con catro respostas alternativas, das cales unha será a correcta. Cada resposta correcta puntuarase con 0,25 puntos; mentres que cando se produza unha resposta incorrecta penalizarase con 0,50 puntos. Sendo 7 puntos a cualificación máxima que se pode alcanzar na realización deste exercicio, serán eliminados os aspirantes que non alcancen un mínimo de 3,5 puntos. Segundo exercicio: de carácter obrigatorio e eliminatorio, consistirá en realizar durante unha hora dous supostos prácticos, a elexir de tres propostos polo tribunal, relacionados cos temas recollidos no anexo 1. Este exercicio práctico estará dirixido a apreciar a aptitude dos aspirantes en relación co contido da praza convocada. Esta proba calificarase con 2 puntos, sendo preciso acadar un mínimo de 1 para superalo. O Tribunal publicara no Taboleiro de Anuncios do Concello o anuncio de celebración da proba práctica. Terceiro exercicio: De carácter obrigatorio e non eliminatorio, consistirá na traducción directa do castelán ao galego dun texto proposto polo Tribunal durante un tempo máximo de 30 minutos e sen axuda de diccionario. O exercicio cualificarase cun máximo de 1 punto. Quedan eximidos da realización deste exercicio aqueles aspirantes que acrediten posuir, antes da finalizacion do prazo de presentación de instancias o CELGA 2 ou equivalente debidamente homologado polo órgano competente en materia de política lingüística da Xunta de Galicia, dacordo co disposto na disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG n° 146, de 30 de xullo de 2007. O Tribunal publicará no Taboleiro de Anuncios do Concello o anuncio de celebración da proba de galego. A calificación final dos aspirantes virá determinada pola suma das calificacións obtidas na fase de concurso e na fase de oposición. Rematada a cualificación dos aspirantes, o Tribunal publicará a relación de aprobados por orde de puntuación. Considerando que en ningún caso o número de aspirantes aprobados pode exceder o número de prazas convocadas, a relación definitiva de aprobados confeccionarase co aspirante que acade a maior puntuación. O Tribunal elevará a citada proposta á Presidencia da Corporación, para que proceda o seu nomeamento e publicación nos diarios oficiais pertinentes para a posterior toma de posesión como funcionario de carreira, e consorte co establecido na base seguinte. No prazo de dez días naturais, que comezará a contar desde o día seguinte á publicación do nomeamento do aprobado, este deberá presentar no Rexistro Xeral do Concello os documentos que se relacionan: a) Copia autenticada do DNI. b) Titulación esixida para tomar parte nas probas selectivas. c) Declaración xurada de non ter sido separado do servicio de ningunha administración pública, nin de estar inhabilitado para o exercicio da función pública. d) Certificación médica acreditativa de non padecer enfermidade ou eiva física que impida ou dificulte o normal desenvolvemento da sua función. Se no prazo sinalado, e salvo casos de forza maior, o candidato proposto non presenta a sua documentación ou non reúne os requisitos esixidos, non poderá ser nomeado, quedando anuladas todas as actuacións, sen prexuízo da responsabilidade na que puideran incorrer por falsidade na sua solicitude para participar no proceso selectivo. Cumpridos os anteriores requisitos, o Presidente da Corporación, procederá a convocar ao aspirante para a súa toma de posesión como funcionario de carreira. O Tribunal queda autorizado para resolver as dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases. Os/as interesados/as poderán impugnar a presente convocatoria e as súas bases, así como tódolos actos administrativos que se derivan da mesma nos casos e na forma establecidos na Lei de Réxime Xurídico das Administracións Públicas e do Procedemento Administrativo Común.1.- A Constitución de 1.978.- Principios xerais (Título Preliminar) 2.- A organización Territorial do Estado na Constitución (Título VIII) 3.- Mandato e constitución das Corporacións Municipais.- Elección do Alcalde.4.- O Pleno do Concello.- Atribucións e delegacións. A Xunta de Goberno Local.- Composición e atribucións.5.- Réxime de sesións do Pleno e das Comisións Informativas.- Actas das sesións.6.- O procedemento administrativo.- O silencio administrativo. - Notificacións.7.- As Ordenanzas e Regulamentos das Entidades Locais. Procedimento de elaboración e aprobación.8.- A estructura orgánica da Xunta de Galicia e das súas Consellerías e departamentos.9.- A recadación dos tributos. O procedemento de recadación en periodo voluntario. O procedemento de recadación en vía de apremio: iniciación, títulos para a execución e providencia de apremio.10.- Competencias dos municipios sobre Tráfico, Circulación de Vehículos a Motor e Seguridade Vial. D., con nº de NIF., con domicilio a efectos de notificacións en., con n° de teléfono., e correo electrónico., declaro coñecer e aceptar as bases publicadas no B. O. P. da provincia de A Coruña n°., o dia., para participar no proceso selectivo dunha praza de funcionario/a de carreira baixo a denominacion de “Conserxe-Conductor e Axente Recadador”. Declaro cumprir todos e cada un dos requisitos imprescindibles para participar neste procedemento selectivo ao abeiro do disposto na base 3a, comprometéndome a xustificalos se resulto seleccionado ao remate do procedemento de seleccion. Por todo isto SOLICITO tomar parte neste proceso de concorrencia competitiva acompañando a presente solicitude: 1º Fotocopia compulsada do D. N. I.2° Relación de méritos alegados cos documentos xustificativos. En. a. de 200. Asdo: D AO SR. ALCALDE - PRESIDENTE DO CONCELLO DE ARZÚA Os datos recollidos nesta solicitude serán tratados coa conformidade prevista na Lexislacion de Protección de datos de carácter persoal. En Arzúa, a14 de decembro de 2009. O alcalde, Asdo: Xaquín García Couso